b'\n_START_ARTICLE_\nAnaconda\n_START_SECTION_\nHandling\n_START_PARAGRAPH_\nEt amerikansk TV-team, ledet av filmregiss\xc3\xb8ren Terri Flores (Jennifer Lopez) og antropologen Dr.Steven Cale (Eric Stoltz), er p\xc3\xa5 vei nedover Amazonas i b\xc3\xa5t for \xc3\xa5 lage en dokumentarfilm om en myteomspunnet indianer-stamme. Underveis plukker de opp jegeren Paul Sarone (Jon Voight) som er i ferd med \xc3\xa5 synke. Paul har levd en mannsalder i Amazonas-jungelen, og vet hvordan man overlever. Han er besatt av \xc3\xa5 fange en usedvanlig stor anakondaslange som har vist en slik blodt\xc3\xb8rstighet at den har blitt en legende i traktene. Paul er s\xc3\xa5 besatt av slangen at han er beredt til \xc3\xa5 ofre andres liv for \xc3\xa5 fange den, men forteller ingen andre om sine planer. En ulykke ombord f\xc3\xb8rer til at han tar kommandoen. Besetningen blir dermed tvunget til \xc3\xa5 hjelpe ham med \xc3\xa5 fange anakondaen.'